Държавен вестник, бр. 88, 2019 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  88
АПП е активната плажна площ на пла-
жа в кв. м, определена съгласно § 1, т. 5 от 
допълнителните разпоредби на Закона за 
устройството на Черноморското крайбрежие;
Н – нормативът за едно плажно място 
(кв. м).
Чл. 14. Размерът на активната плажна 
площ се определя към годината на приемане 
на решението за откриване на процедурата 
за възлагане на концесията.
Чл. 15. Нормативът за едно плажно място 
(Н) се определя на 8 кв. м.
Чл. 16. Показателят брой плажни места 
(БПМ) се закръглява към по-малкото цяло 
плажно място.
Чл. 17. (1) Минималният размер на годиш-
ното концесионно възнаграждение, изчислен 
по методиката, се определя с решението на 
Министерския съвет по чл. 8д от Закона за 
устройството на Черноморското крайбрежие.
(2) Размерът на договореното годишно 
концесионно възнаграждение се индексира 
всяка година с Инфлационния индекс (I), 
определен по реда на чл. 10. 
Чл. 18. Икономическата и финансова изго-
да от концесията на морския плаж предста-
влява сбора от икономическата и финансова 
изгода за концедента и икономическата и 
финансова изгода за концесионера.
Чл. 19. Икономическата и финансова 
изгода за концедента включва следните 
възможни прогнозни показатели:
1. годишно концесионно възнаграждение 
без данък върху добавената стойност (ДДС); 
2. данък печалба на концесионера;
3. инвестиции в активи – публична дър-
жавна собственост, когато такива се пред-
виждат;
4. плащания към социалното осигуряване 
за сметка на концесионера;
5. плащания към здравното осигуряване 
за сметка на концесионера;
6. данък върху доходите на физическите 
лица, наети от концесионера.
Чл. 20. Икономическата и финансова 
изгода за концесионера включва следните 
възможни прогнозни показатели:
1. нетна печалба на концесионера;
2. некасови приходи от дейността (амор-
тизации).
Чл. 21. (1) Икономическата и финансова 
изгода за концедента и за концесионера се 
установява сумарно за целия срок на конце-
сията, като получените парични потоци по 
години се дисконтират до настояща стойност, 
считано към първата година на договора, с 
норма на дисконтиране 4 на сто.
(2) Процентните съотношения между из-
числената икономическа и финансова изгода 
за концедента и икономическата и финансова 
изгода за концесионера за целия срок на 
договора отразяват начина на разпределение 
на икономическата и финансова изгода от 
концесията на морския плаж.
Чл. 22. Справедливото разпределение на 
икономическата и финансова изгода от конце-
сията се определя, като се постига равновесие 
между изгодата за концедента и изгодата за 
концесионера.
Чл. 23. Равновесието на икономическата 
и финансова изгода от концесията по чл. 22 
може да бъде коригирано с до 20 на сто за 
морските плажове, за които концедентът е 
поставил специфични условия за услугите, 
предоставяни с обекта на концесията, или са 
налице други специфични обстоятелства от 
фактически или правен характер, свързани с 
морския плаж.
Преходни и заключителни разпоредби
§ 1. Когато Националният статистически 
институт определи за определена година де-
флация, дължимото годишно концесионно 
възнаграждение за съответната година е в 
размер, не по-нисък от годишното концеси-
онно възнаграждение за предходната година.
§ 2. (1) Методиката се прилага за всички 
договори, сключени след датата на влизането 
в сила на постановлението.
(2) Отменената Методика за определяне 
на минималния размер на концесионното 
плащане за морските плажове – обекти 
на концесия, по реда на чл. 8, ал. 2 и 3 от 
Закона за устройството на Черноморско-
то крайбрежие, приета с Постановление 
№ 9 на Министерския съвет от 2015 г.  
(обн., ДВ, бр. 7 от 2015 г.; изм., бр. 59 от 
2016 г.), се прилага за всички сключени до 
датата на влизането в сила на постановле-
нието концесионни договори до тяхното 
прекратяване.
Приложение 
към чл. 11, ал. 2
Показатели за формиране на корекционния 
коефициент КК
Показателите отразяват специфичните 
особености и характеристики на морския 
плаж чрез оценка на: природно-климатичните 
и екологичните характеристики; площта и 
характерните особености на морския плаж, 
на морския бряг и на прилежащата аквато-
рия; степента на урбанизация на прилежа-
щите територии; прилежащата туристическа 
инфраструктура и изградената техническа 
инфраструктура, осигуряваща достъп до мор-
ския плаж, и местоположението на морския 
плаж – в близост до национални курорти, 
курортни комплекси, ваканционни, вилни 
и туристически селища, населени места, 
категоризирани къмпинги и вилни зони или 
неурбанизирани територии.